CELEX: 62016CN0160
Language: mt
Date: 2016-03-18 00:00:00
Title: Kawża C-160/16: Rikors ippreżentat fit-18 ta’ Marzu 2016 – Il-Kummissjoni Ewropea vs Ir-Repubblika Ellenika

11.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 251/3
            
         Rikors ippreżentat fit-18 ta’ Marzu 2016 – Il-Kummissjoni Ewropea vs Ir-Repubblika Ellenika
   (Kawża C-160/16)
   (2016/C 251/04)
   Lingwa tal-kawża: il-Grieg
   
      Partijiet
   
   
      Rikorrenti: Il-Kummissjoni Ewropea (rappreżentanti: G. Ζavvos u K. Talabér-Ritz, bħala aġenti)
   
      Konvenuta: Ir-Repubblika Ellenika
   
      Talbiet
   
   
               —
            
            
               tiddikjara li r-Repubblika Ellenika, billi naqset milli tissottometti rapport dwar il-livelli kostottimali, kif stabbilit fl-Artikolu 5(2) tad-Direttiva 2010/31/UE (1) tal-Parlament Ewropew u tal-Kunsill, tad-19 ta’ Mejju 2010, dwar ir-rendiment tal-bini fl-użu tal-enerġija, kif issupplimentat mir-Regolament ta’ delega tal-Kummissjoni (UE) Nru 244/2012 (2), tas-16 ta’ Jannar 2012, li jistabbilixxi qafas ta’ metodoloġija komparattiva għall-kalkolu tal-livelli kostottimali tar-rekwiżiti minimi tar-rendiment enerġetiku tal-bini u tal-elementi tal-bini, naqset milli twettaq l-obbligi tagħha taħt dawn id-dispożizzjonijiet;
            
         
               —
            
            
               tikkundanna lir-Repubblika Ellenika għall-ispejjeż.
            
         
      Motivi u argumenti prinċipali
   
   
               1.
            
            
               Fit-18 ta’ Marzu 2016, il-Kummissjoni Ewropea ressqet azzjoni kontra r-Repubblika Ellenika li permezz tagħha talbet dikjarazzjoni mill-Qorti tal-Ġustizzja li r-Repubblika Ellenika, billi naqset milli tissottometti rapport dwar il-livelli kostottimali, kif stabbilit fl-Artikolu 5(2) tad-Direttiva 2010/31/UE tal-Parlament Ewropew u tal-Kunsill, tad-19 ta’ Mejju 2010, dwar ir-rendiment tal-bini fl-użu tal-enerġija, kif issupplimentat mir-Regolament ta’ delega tal-Kummissjoni (UE) Nru 244/2012, tas-16 ta’ Jannar 2012, li jistabbilixxi qafas ta’ metodoloġija komparattiva għall-kalkolu tal-livelli kostottimali tar-rekwiżiti minimi tar-rendiment enerġetiku tal-bini u tal-elementi tal-bini, naqset milli twettaq l-obbligi tagħha taħt dawn id-dispożizzjonijiet.
            
         
               2.
            
            
               Permezz tal-azzjoni tagħha, il-Kummissjoni ssostni li, fir-rigward tat-talbiet imsemmija iktar ’il fuq, l-awtoritajiet Griegi għadhom ma kkomunikawx ir-rapport finali dwar il-livelli kostottimali tar-rekwiżiti minimi tar-rendiment enerġetiku tal-bini u tal-elementi tal-bini, li juża l-qafas ta’ metodoloġija komparattiva stabbilit mir-Regolament ta’ delega tal-Kummissjoni (UE) Nru 244/2012, u li, għaldaqstant, inkiser l-Artikolu 5(2) tad-Direttiva 2010/31/UE.
            
         
      (1)  ĠU 2010 L 153, p. 13.
   
      (2)  ĠU 2012 L 81, p. 18.